Vispārējās tiesas (astotā palāta) 2025. gada 22. janvāra rīkojums – Blasi Gómez u.c./VNV
(lieta T‑529/17)
Atcelšanas prasība – Ekonomikas un monetārā politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – Noregulējuma shēma attiecībā uz Banco Popular Español SA – Nepārsūdzams akts – Acīmredzama nepieņemamība
Atcelšanas prasība – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Sagatavojoši akti – Vienotās noregulējuma valdes (VNV) lēmums par noregulējuma shēmas pieņemšanu – Stāšanās spēkā – Saistošu tiesisko seku neesamība – Izslēgšana
(LESD 263. pants; Eiropas Parlamenta un Padomes Regulas Nr. 806/2014 18. panta 1.–8. punkts un 30. panta 1. un 2. punkts)
(skat. 13. un 14. punktu)
Rezolutīvā daļa
1)
Prasību noraidīt kā acīmredzami nepieņemamu.
2)
Par Spānijas Karalistes, Eiropas Komisijas, Banco Santander, SA, Banco Popular Español, SA, kā arī Construcciones Castadón, SL un citu fizisku un juridisku personu, kuru personvārdi/nosaukumi norādīti pielikumā, pieteikumiem par iestāšanos lietā nav jālemj.
3)
Carlos Blasi Gómez, María Dolores Cruells Torelló un Asociación Independiente de Afectados por el Popular (AIAP) sedz savus, kā arī atlīdzina Vienotā noregulējuma valdes (VNV) tiesāšanās izdevumus.
4)
Spānijas Karaliste un Komisija savus saistībā ar pieteikumu par iestāšanos lietā radušos tiesāšanās izdevumus sedz pašas.
5)
Banco Santander sedz savus, kā arī atlīdzina Banco Popular Español saistībā ar pieteikumu par iestāšanos lietā radušos tiesāšanās izdevumus.
6)
Construcciones Castadón un citas fiziskas un juridiskas personu, kuru personvārdi/nosaukumi norādīti pielikumā, sedz katrs pats savus tiesāšanās izdevumus saistībā ar pieteikums par iestāšanos lietā.